Мальовица (хижа)
Хижа Мальовица е туристическа хижа в Северозападна Рила, близо до връх Мальовица. Разположена е на 1960 м н.в. в долината на река Мальовица. В близост до хижата има ски-писта със ски-влек. Районът предлага добри възможности за алпинизъм. Хижата е пункт от европейски маршрут „Е-4“.

Комплексът има 125 места в 2 масивни сгради и 7 бунгала. Старата сграда е двуетажна, с две стаи, външни тоалетни и общо 34 места. Новата сграда също е двуетажна, с 18 стаи, вътрешни тоалетни и бани на етажите, общо 77 места. Бунгалата са двуместни без тоалетни.

Хижата е построена в далечната 1934 година като високопланински заслон „Мальовица“ от пернишкото туристическо дружество „Голо бърдо“. Заслонът е предвиден за 25 души, но при нужда е побирал до 40 души.

Съседни туристически обекти 
 Изходен пункт
 учебен център „Мальовица“ на БТС – 0,50 часа. От учебния център пътува автобус до гр. Самоков.

 Маркирани пътеки
 учебен център „Мальовица“ – 0,50 часа
 заслон „Страшното езеро“ – 2,30 часа
 връх Мальовица – 2,30 часа
 хижа „Иван Вазов“ – 6,00 часа
 хижа „Мечит“ (през Страшното езеро) – 8,00 часа
 Рилски манастир (през Страшното езеро) – 8,00 часа
 хижа „Рибни езера“ – 10,00 часа
 хижа „Вада“ през учебен център „Мальовица“ – 2,20 часа

 Немаркирани пътеки
 Мальовишки езера и връх Ушите – 2,00 часа
 връх Злия зъб (2678 м) и връх Ловница (2695 м) – 2,00 часа
 Еленин връх (2654 м) – 2,00 часа
 връх Орловец (2686 м) – 2,30 часа

Галерия

Източници 
 Хижите в България

Външни препратки 
 информация за хижата от Български туристически съюз 
 Уебкамера от хижа Мальовица и изглед към връх Мальовица на сайта на „Българска Организация на хижите с обсервация“

Туристически хижи в Рила
Ски курорти в България